Aquiles Nazoa

Newyddiadurwr, ysgrifwr, a bardd Sbaeneg o Feneswela oedd Aquiles Nazoa (17 Mai 1920 – 25 Ebrill 1976). Ystyrir yn yr awdur ffraeth gorau yn llên Feneswela, a'i waith yn nodweddiadol o ddiwylliant poblogaidd y wlad Martín Flores Araujo, "Hace 40 años falleció el gran Aquiles Nazoa ", El Clarín (25 Ebrill 2016). Adalwyd ar 22 Mai 2019. ac yn adlewyrchu gwerthoedd a chredoau'r dosbarth gweithiol.

Ganwyd yn Caracas i deulu tlawd, a dechreuodd weithio yn 12 oed i ennill arian i'w deulu. Cafodd swyddi saer, teleffonydd, a chlerc, cyn iddo ddysgu teipograffeg a darllen proflenni tra'n gweithio fel paciwr i'r papur newydd El Universal.

Dechreuodd gyhoeddi llyfrau yn y 1940au, a daeth i sylw'r byd llenyddol gyda'i gyfrol El transeúnte sonreído (1945). Sefydlodd y cylchgronau ysmala La Pava Macha a El Tocador de Señoras, ac ysgrifennodd i'r cylchgronau Sábado de Colombia, Élite, ac El Morrocoy Azul. Roedd hefyd yn gyfarwyddwr papur newydd El Verbo Democrático (Puerto Cabello), y cyhoeddiad Ciwbaidd Zig-Zag (La Habana), a chylchgrawn Fantoches. Enillodd Nazoa y Wobr Genedlaethol am Newyddiaduraeth yn 1948 a'r Wobr Lenyddol Ddinesig yn 1967.Víctor Galarraga Oropeza, "Nazoa, Aquiles" yn Encyclopedia of Latin American and Caribbean Literature 1900–2003, golygwyd gan Daniel Balderston a Mike Gonzalez (Llundain; Routledge, 2004), t. 380.

Bu farw mewn damwain ffordd ar y briffordd rhwng Caracas a Valencia yn 55 oed. Roedd ei frawd iau, Aníbal Nazoa, hefyd yn fardd.

 Llyfryddiaeth 
 El transeúnte sonreído (1945)
 Caperucita que voló como Omar (1955)
 Poesía para colorear (1958)
 El burro flautista (1958)
 Los dibujos de Leo (1959)
 Caballo de manteca (1960)
 Los poemas (1961)
 Cuba de Martí a Fidel Castro (1961)
 Mientras el palo va y viene (1962)
 Poesías costumbristas, humorísticas y festivas (1963)
 Pan y circo (1965)
 Los humoristas de Caracas (1966)
 Caracas física y espiritual (1967)
 Historia de la música contada por un oyente (1968)
 Humor y Amor (1970)
 Retrato habla (1970)
 Venezuela suya (1971)
 Los sin cuenta usos de la electricidad (1973)
 Gusto y regusto de la cocina Venezolana (1973)
 Vida privada de las muñecas de trapo (1975)
 Raúl Santana con un pueblo en el bolsillo (1976)
 Genial e Ingenioso: La obra literaria y gráfica del gran artista caraqueño Leoncio Martínez (1976)
 Aquiles y la Navidad (1976)

 Cyfeiriadau 

 Darllen pellach 
 B. Blanco Sánchez, Visión parcial de Aquiles Nazoa (Caracas: Imprenta Nacional, 1989).
 E. Subero, La obra poética de Nazoa (Caracas: Tipografía Vargas, 1962).

Categori:Genedigaethau 1920
Categori:Marwolaethau 1976
Categori:Beirdd yr 20fed ganrif o Feneswela
Categori:Beirdd Sbaeneg o Feneswela
Categori:Newyddiadurwyr yr 20fed ganrif o Feneswela
Categori:Newyddiadurwyr o Feneswela
Categori:Pobl o Caracas
Categori:Pobl fu farw mewn damweiniau ffordd
Categori:Ysgrifwyr a thraethodwyr yr 20fed ganrif o Feneswela
Categori:Ysgrifwyr a thraethodwyr Sbaeneg o Feneswela